Karen Marie Fougner

Karen Marie Fougner (født 5. januar 1840 i Bergen, død 31. desember 1907 i Asker) var en norsk skuespillerinne.

Familie 
Karen Marie Fougner var datter av hattemakersvenn og senere proprietær Johan Eilert Fougner (1815–1884) av slekten Fougner og Alida Cathrine Brunfeldt (1815–1896). Hun ble 12. juli 1863 gift i Bergen med skuespiller Jacob Prom (1831-1865). Hun ble 16. oktober 1867 gift i Christiania med Samuel Frederik Bætzmann (1841–1913). I sitt første ekteskap ble hun mor til skuespiller Ellen Prom, og i det andre til journalist, skuespiller, billedhugger, skribent og kulturarbeider Kitty Wentzel.

Liv og virke 
Karen Marie Fougner debuterte 2. desember 1860 ved Det norske Theater i fødebyen Bergen i tittelrollen i det romantiske lystspillet Tonietta. Annendebuten kom i rollen som Margit i Ibsens Gildet paa Solhaug.

I perioden 1863-1865 var hun ved Det norske Theater i Trondheim sammen med sin ektemann Jacob Prom.

Fougner debuterte 17. mai 1866 ved Christiania Theater, da hun igjen gestaltet rollen som Margit i Gildet paa Solhaug. Her var hun ansatt frem til sitt giftermål i 1867. Den høsten hadde hun også flere opptredener i Bergen.

I 1877 utga hun skuespillet Der skal Skabet staa.

Roller i utvalg 
Tonietta i Tonietta av Henrik Hertz (Det norske Theater, 1860)
Margit i Gildet paa Solhaug av Henrik Ibsen (Det norske Theater)
Eline i Fru Inger til Østråt  av Henrik Ibsen (Det norske Theater, 1861)
fru Warming i En liden Hemmelighed av F. J. Hansen (Trondheim, 1863)
madame Sommer i lystspillet Plader av Christian Wengel (Trondheim, 1863)
Grete i Kjærlighet uten strømper av Johan Herman Wessel (Trondheim, 1863)
Fruen i Valbygaasen av Erik Bøgh (Trondheim, 1863)
Nicolette i Adelsgale Borger av Molière (Christiania Theater, 1866)
Magdalene i Erasmus Montanus av Ludvig Holberg (Bergen, 1867)
Baronesse von Schroffenstein i operaen La fille du régiment av Gaetano Donizetti (Bergen, 1867)

Bibliografi 
 1877: Der skal Skabet staa (skuespill)

Referanser

Kilder 

Norske skuespillere
Personer fra Bergen kommune